SENA อัพยอดขายปีนี้ 6.6 พันล้าน จ่อเปิดเพิ่ม 12 โครงการ 7.1 พันล้าน
SENA เปิดแผนลงทุนครึ่งหลังปี 2565 รุกเปิด 12 โครงการ มูลค่า 7,181 ล้านบาท พร้อมปรับเป้ายอดขายปี 65 ที่ 6,636 ล้านบาท และเป้ายอดโอน 7,595 ล้านบาท
SENA เปิดแผนลงทุนครึ่งหลังปี 2565 รุกเปิด 12 โครงการ มูลค่า 7,181 ล้านบาท พร้อมปรับเป้ายอดขายปี 65 ที่ 6,636 ล้านบาท และเป้ายอดโอน 7,595 ล้านบาท
5 ส.ค. 2565

ผศ.ดร.เกษรา ธัญลักษณ์ภาคย์ กรรมการผู้จัดการ บริษัท เสนาดีเวลลอปเม้นท์ จำกัด (มหาชน) หรือ SENA เปิดเผย ปี 2565 เป็นปีแห่งการทรานส์ฟอร์มครั้งใหญ่ของทางเสนาที่สร้างการเปลี่ยนแปลงในการดำเนินธุรกิจครั้งสำคัญภายใต้กลยุทธ์ “SENA Next” มิติใหม่สู่การเติบโตอย่างยั่งยืน เพื่อให้บรรลุเป้าหมายและการเติบโตอย่างแข็งแกร่ง พร้อมตอกย้ำแนวคิด “Made From Her” คิดละเอียดกว่า ก็อยู่สบายกว่า   โดยช่วงครึ่งปีแรกเสนาเปิด 6 โครงการ 4,845 ล้านบาท สร้างยอดขายแล้ว 5,480 ล้านบาท แบ่งเป็นแนวราบ 1 โครงการ แนวสูง 5 โครงการ โดยครึ่งปีหลัง ตามแผนเปิดเพิ่มอีก 12 โครงการ รวมมูลค่า 7,181 ล้านบาท แบ่งเป็นแนวราบ 5 โครงการ และแนวสูง 7 โครงการ พร้อมรับภาวะตลาดตึงตัว ปรับเป้ายอดขาย 6,636 ล้านบาท และเป้ายอดโอน 7,595 ล้านบาท
ทั้งนี้ในแนวราบจะเปิดตัวทุกแบรนด์ เช่น เสนา วิลล์ ,เสนา พาร์ค วิลล์ , เสนา วีว่า และเสนา เวล่า และแนวสูงไฟติ้งค์แบรนด์ เสนาคิทท์ และ เฟล็กซี่ โดยเดือนสิงหาคมเริ่มเปิดขาย 4 โครงการ แบ่งเป็นแนวราบ 2 โครงการและแนวสูง 2 โครงการ  ขณะเดียวกัน ทางเสนากับพันธมิตรธุรกิจที่แข็งแกร่ง “ฮันคิว ฮันชิน พร็อพเพอร์ตี้ส์ คอร์ป” นั้น ซึ่งเป็นพาร์ทเนอร์มากว่า 5 ปี ซึ่งพัฒนาโครงการร่วมกันอย่างต่อเนื่อง ทั้งโครงการแนวราบและแนวสูงทุกเซกเม้นท์ ปัจจุบัน เสนา ฮันคิว ฮันชิน มีโครงการพัฒนาร่วมกันแล้ว  โดยในครึ่งปีหลัง ที่จะเปิด 12 โครงการ เป็นโครงการร่วนทุน 7 โครงการ คิดเป็นมูลค่ากว่า 4,067 ล้านบาท พร้อมทั้งปรับเปลี่ยนโมเดลธุรกิจ บริษัท เสนา เจ พร็อพเพอร์ตี้ จำกัด (มหาชน)  เน้นการพัฒนาอสังหาฯ แนวราบ พร้อมขยายโอกาสทางธุรกิจใหม่
อย่างไรก็ตามช่วงครึ่งปีหลังทางเสนาพร้อมก้าวสู่ความแข็งแกร่งทุกด้าน ภายใต้กลยุทธ์ “SENA Next” มิติใหม่สู่การเติบโตอย่างยั่งยืน ขณะเดียวกัน เพื่อขยายโอกาสสำหรับธุรกิจใหม่ (New Business) ได้แก่
1.ธุรกิจบริการด้านการดูแลป้องกัน และฟื้นฟูสุขภาพ รองรับการเติบโตของสังคมผู้สูงอายุ ภายใต้บริษัท  เอส เจ เฮลแคร์ จำกัด (SJ HEALTHCARE) จับมือกับ บริษัท ไอลดา เฮลธ์ แคร์ จำกัด ทีมแพทย์ผู้ชำนาญการลุยเนิร์สซิ่งโฮม สาขาแรกที่จรัญสนิทวงศ์
2.ธุรกิจให้เช่าคลังสินค้าพร้อมช่วยบริหารจัดการแบบครบวงจรภายใต้บริษัท เอส เค แอสเสท แมแนจเม้นท์ จำกัด จับมือกับพันธมิตรธุรกิจโลจิสติกส์ บริษัท ลีโอ โกลบอล โลจิสติกส์ จำกัด (มหาชน) หรือ LEO พร้อมขยายธุรกิจแวร์เฮ้าส์และเซลฟ์ สโตเรจอย่างต่อเนื่อง
3.บริษัท เอส ไฟแนนซ์เชียล เซอร์วิส ธุรกิจให้บริการ ICO (INITIAL COIN OFFERING) หรือการระดมทุนผ่านการเสนอขายโทเคนดิจิทัล (DIGITAL TOKEN) ซึ่งเป็นการนำทรัพย์ที่มีอยู่จริง เช่น อสังหาริมทรัพย์ ที่ดิน รวมทั้งแผนการทำธุรกิจมาแปลงให้อยู่ในรูปแบบดิจิทัลและเปิดให้นักลงทุนที่สนใจเข้ามาลงทุน โดยต้องทำการซื้อ – ขายด้วยเงิน Cryptocurrency โดยร่วมกับ 2 พาร์ทเนอร์ คือ บริษัท เอไอเอ็ม รีท แมนเนจเม้นท์ จำกัด ผู้จัดการกองทุนทรัสต์อิสระรายแรกในประเทศไทย และบริษัท ไอคอน เฟรมเวิร์ค จำกัด
4.บริษัท เดอะ เซอร์วิส เรสซิเด้นท์ ดำเนินธุรกิจเพื่อเช่าและเพื่อการบริการ ซึ่งก่อให้เกิดรายได้สม่ำเสมอ และระยะยาว (Recurring Income)
ทั้งนี้เสนาเตรียมจัดตั้งบริษัทบริหารสินทรัพย์ ที แอนด์ ที  จำกัด ซึ่งเป็นบริษัทบริหารสินทรัพย์ที่ด้อยคุณภาพ NPL และ NPA จากสถาบันการเงิน เพื่อนำมาพัฒนาคุณภาพสินทรัพย์ที่ด้อยคุณภาพให้เป็นสินทรัพย์ที่มีคุณภาพ โดยได้มีการร่วมกับทางบริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM และบริษัท บริหารสินทรัพย์สุขุมวิท จำกัด (บสส.) หรือ SAM เพื่อร่วมมือทางธุรกิจในการบริหารจัดการหนี้เสียสินทรัพย์ที่ไม่ก่อให้เกิดรายได้ Non – Performing Loan : NPL และสินทรัพย์รอการขาย หรือบ้านมือสอง  Non – Performing Asset :NPA
อย่างไรดีเสนายังได้มีการสร้างแบรนด์องค์กร เพื่อต้องการถ่ายทอดแนวคิด “Made From Her” ผ่านบทเพลง สร้างแรงบันดาลใจ (Inspiration) ในการทำงานให้ใส่ใจและคิดละเอียด คิดเผื่อ เปรียบเสมือนการสร้างบ้าน ที่ต้องมีโครงสร้างที่มั่นคง แข็งแรง เพื่อจะได้อยู่ไปยาวนานและยั่งยืน ถ่ายทอดบทเพลงโดย แทน Lipta เริ่มเปิดใช้ภายในองค์กรตั้งแต่วันนี้แล้ว